**Ομιλία Φιλοξενουμένων στην Κατασκηνωτική Γιορτή Μαθητών στην Ποταμίτισσα, 15 Ιουλίου 2018**

Καλημέρα σας!

Σεβαστέ πατέρα Μιχαήλ, αγαπητοί φίλοι της κατασκήνωσης, γονείς και παιδιά!

Λίγο καιρό πριν ήμασταν χαρούμενοι μόνο από τα νέα ότι θα έχουμε την ευκαιρία να έρθουμε στην κατασκήνωση, στην Ποταμίτισσα και σήμερα είμαστε μαζί σας. Ο Θεός ευλόγησε το ταξίδι μας προς την Κύπρο και τη διαμονή μας εδώ. Οι μέρες που περάσαμε στην κατασκήνωση ήταν γεμάτες από χαρά, ευτυχία και πολλές ευχάριστες εντυπώσεις. Ξεχωριστή ευλογία ήταν η προσευχή στην κατασκήνωση και ιδιαίτερα στην ανάβαση. Με αφορμή το ταξίδι μας είχαμε τη μοναδική ευκαιρία να προσκυνήσουμε στα πιο σημαντικά μοναστήρια της Κύπρου, να χαρούμε την όμορφη φύση του Τρoόδους και τη Μεσόγειο Θάλασσα. Επίσης μας δόθηκε η ευκαιρία να επισκεφθούμε την πρωτεύουσα του νησιού, τη Λευκωσία.

Θέλουμε να εκφράσουμε ευχαριστίες σε όλη την Ενορία της Παλουριώτισσας, στην Εκκλησιαστική Επιτροπή και στην κα Τούλα για την οργάνωση της διαμονής μας στη Κύπρο.

Επίσης ευχαριστούμε τον κ Κωστάκη για τη φροντίδα του και τη στήριξη που νιώθαμε σε όλη την περίοδο της κατασκήνωσης.

Ευχαριστούμε θερμά την κα Ελένη για την ενδιαφέρουσα ξενάγηση στη Λευκωσία και τις ζεστές μας κουβέντες.

Ευχαριστούμε την κα Αντιγόνη για την οργάνωση της εκδρομής μας στα μοναστήρια.

Μεγάλες ευχαριστίες στον κ Ανδρέα για τα μαθήματα ελληνικής γλώσσας. Τώρα μπορούμε να εκφραστούμε στη γλώσσα της Καινής Διαθήκης.

Εκτός αυτού, ευχαριστούμε όλους τους ομαδάρχες και τα παιδιά που πάντα ήταν έτοιμοι να μας βοηθήσουν.

Ιδιαίτερα ευχαριστούμε την κα Χριστίνα και όλες τις κυρίες της κουζίνας για το νόστιμο φαγητό.

Για κάθε ένα από μας ήταν ιδιαίτερα χρήσιμα τα μαθήματα του «Leadership». Ευχαριστούμε όλους που ήρθαν να μας μεταφέρουν την εμπειρία τους.

Θα θέλαμε να εκφράσουμε ευχαριστίες στον πατέρα Μιχαήλ για την χαρά που είχαμε να προσευχηθούμε μαζί του.

Ιδιαίτερες ευχαριστίες θέλουμε να εκφράσουμε προς τον πατέρα Γεώργιο. Η κατασκήνωση της Ποταμίτισσας είναι έργο όλης της ζωής του. Δυστυχώς, φέτος ο πάτερ Γεώργιος δεν μπορούσε να είναι μαζί μας στην κατασκήνωση κάθε μέρα αλλά εμείς πάντα νιώθαμε την αγάπη και τις προσευχές του για μας. Η χαρά από την επικοινωνία με τον πατέρα Γεώργιο πάντα θα μείνει στις καρδιές μας. Ας τον στηρίζουν ο Θεός και η Παναγία.

Ευχόμαστε σε όλους σας να έχετε την ευλογία του Θεού σε όλα τα έργα σας!

ΕΥΧΑΡΙΣΤΟΥΜΕ!

Με σεβασμό,

Λιάμηνα Άννα